***Sameblod*: vg1 og vg2, evt. vg3**



**Spelefilm frå samisk miljø, for vg1 og vg2, evt. vg3**

[**http://sff.ksys.no/produksjon/1163196**](http://sff.ksys.no/produksjon/1163196)

Elle Marja, 14, er ei reindriftssamisk jente. Ho blir utsett for rasisme på 1930-tallet, og rase-

biologiske undersøkingar på kostskule. Ho byrjar å drøyme om eit anna liv, og for å oppnå det, må

ho endre seg, og bryte alle band med eigen familie og kultur.

*Sameblod* er ein spelefilm i regi av Amanda Kernell som også utforskar ungdomsopprør, sjølvrealisering og økonomisk makt. Vi får sjå korleis eit samfunn kollektivt kan påføre menneske skamkjensle som fører til sjølvforakt og øydelagde familiar.

**Etter filmvisninga vil elevane få møte og samtale med skodespelar Lene Cecilia Sparrok, saman med Anders A Fitje.**

Aktuelle fag: Norsk, historie, religion, samfunnsfag, mediefag

**Oppgåver før filmen:**

1 Kva seier FN si menneskerettsfråsegn om urfolk sine rettar? Kva resultat har vi fått av dette i Noreg?

2 Finn ut meir om samisk historie og kultur generelt. Kva hendingar og årstal har vore viktige? Lag ei tidsline.

**Oppgåver etter filmen:**

3 Finn ut meir om raseteoriar på 1900-talet. Korleis argumenterte ein for at den kvite «rasen» var overlegen?

4 Kva var konsekvensane av fornorskingspolitikken? Her kan ein og lese NRK-reportasjen «Det var ulovlig å være Agnete» som norsk eksempel. [https://www.nrk.no/sapmi/xl/det- var-ulovlig-a-vaere-agnete-1.14181910](https://www.nrk.no/sapmi/xl/det-%09var-ulovlig-a-vaere-agnete-1.14181910)

5 Finst det etniske minoritetsgrupper i Noreg i dag som vert diskriminerte av majoritetskulturen?

6a) Identitetsproblematikk: kan ein overføre motstanden mot samisk språk til sidemålsdebatten i dag? Kva skjer dersom eins eige språk / målform vert truga?

6b) Refleksjonsoppgåve, munnleg eller skriftleg: Kva vil det seie ikkje å få uttrykkje sin eigen kultur, og verte diskriminert fordi ein har ein særskilt etnisk bakgrunn?

7 Samanlikn urfolk sine skjebnar i ulike land: Aboriginarar i Australia, innfødde i USA og Latin-Amerika, Noreg, Sverige.

8 Sjå ulike samiske filmar: *Veiviseren* og *Kautokeino-opprøret* (Nils Gaup 1987, 2008,) *Stol på ministeren* (Paul-Anders Simma 1996), *Bázo* (Lars Göran Pettersson 2003) Kan ein snakke om ei bølgje av samisk film? Dette kan og vere utgangspunkt for vidare arbeid med fordjupingsoppgåva i norsk.

9 Ein kan og arbeide med filmen som eit tverrfagleg opplegg på vg3: historie, religion, norsk.